b'\n_START_ARTICLE_\nDomovina moja (album)\n_START_SECTION_\nSprejem\n_START_PARAGRAPH_\nRecenzor portala Progarchives, Sead S. Fetahagi\xc4\x87, je v retrospektivni recenziji zapisal: Album predstavlja enostavnej\xc5\xa1o in dostopnej\xc5\xa1o glasbo bli\xc5\xbeje rock idiomom, pri \xc4\x8demer se pozna menjava violinista/trobenta\xc4\x8da s kitaristom. Poudarek je tudi na harmonski vokalizaciji v ameri\xc5\xa1kem stilu, na kar je vplivala studijska produkcija. Vseeno gre za odli\xc4\x8den produciran fusion album z nekaj nepotrebnimi posegi v mainstream, kot na primer neefektivni kitarski solo pri skladbi "\xc4\x8cudna vremena" in malce dolgo\xc4\x8dasna in razvle\xc4\x8dena skladba "Mom gospodinu pristojna pjesma". Ve\xc4\x8dino skladb sta napisala Asanovi\xc4\x87 in Bon\xc4\x8dina, ki delujeta kot odli\xc4\x8den skladateljski par. Ve\xc4\x8dji hiti, ki so bili precej popularni na radijskih postajah po Jugoslaviji so "Za tvoj ro\xc4\x91endan", "Mala Lady" in "Domovino moja". /.../ To je bil vrhunec ere progresivnega rocka, le eno leto pred eksplozijo novega vala, ki je prinesel nova imena, obraze in ideje. /.../ Verjetno najbolj\xc5\xa1a skladba na albumu pa je rock skladba "Kolo" z izjemnim kitarskim delom Malikovi\xc4\x8da, ki slavi \xc5\xbeivljenje glasbenikov v refrenu - "jedina prava ljubav bila nam je muzika".'